רשימת פעולות לביצוע בראיון עבודה

קבעת את הראיון – עכשיו תצטרך לעבור אותו בהצלחה! השתמש ברשימת הפעולות לביצוע כדי לוודא שאתה מוכן להרשים את המעסיקים החדשים הפוטנציאליים.

הכנה לראיון

☐	בחן את קורות החיים שלך. אם לא ערכת אותם במשך זמן מה, שקול להיעזר באיש מקצוע שיספק את מגע הקסם.

☐	עיין בתיאור התפקיד. צור רשימה של התכונות והכישורים שהחברה מחפשת.

☐	תאר את האופן שבו הכישורים הספציפיים שלך הופכים אותך למועמד המושלם.

☐	בצע מחקר לגבי החברה. בקר באתר האינטרנט של החברה ועיין בחוות דעת של העובדים ובמאמרים בכתבי עת ספציפיים לענף.

☐	בצע תרגול של הראיון. בני משפחה וחברים ישמחו לעזור.

☐	תכנן את הנסיעות. כמה זמן ייקח לך להגיע לשם? כיצד תגיע לשם?

☐	הקדש מחשבה לבחירת התלבושת לראיון. ודא שהיא מתאימה לתפקיד.

☐	הכן רשימת ממליצים עם פרטי קשר.

☐	צור תיק עבודות עדכני של כישורים ותחומי התפתחות.

☐	הכן רשימה של שאלות ספציפיות שממחישות שאתה מתעניין בארגון ושביצעת מחקר לגביו.

ביום שלפני הראיון

☐	ודא שהתלבושת שבחרת לראיון נקיה ומגוהצת.

☐	הצטייד בערכה לשעת חירום, שכוללת מגבונים לחים, ממחטות נייר, מסרק או מברשת שיער, מטריה, מברשת לניקוי בגדים וסוכריות מנטה.

☐	בדוק שוב את מסלול הנסיעה. בצע נסיעת תרגול בהתאם לצורך.

☐	ודא שברשותך כל המסמכים הדרושים, כולל תיק עבודות, תעודות, חברויות בענף, רשיון נהיגה, תעודת זהות וכמה עותקים של קורות החיים שלך.

☐	הקפד על מספיק שעות שינה.

ביום הראיון

☐	צא מהבית מספיק זמן מראש. הקפד להגיע למיקום הראיון 10-15 דקות לפני השעה שנקבעה.

☐	כבה את הצלצול של הטלפון הסלולרי שלך.

☐	אל תלעס מסטיק, אל תאכל ואל תשתה במהלך הראיון.

☐	התנהג באופן מנומס וידידותי לצוות דלפק הקבלה או לאדם שפוגש אותך לפני הראיון.

☐	ברך את המראיין בשמו, לחץ את ידו והצג את עצמך.

☐	הקשב למראיינים ונהל איתם אינטראקציה. הקפד לחייך ושים לב לשפת הגוף שלך.

☐	השב לכל השאלות בכנות.

☐	שאל את השאלות שהכנת לגבי התפקיד והחברה.

☐	הימנע מלהזכיר שכר, הטבות או חופשות. תוכל לעשות זאת לאחר שתקבל הצעה.

☐	בסיום הראיון, הבע את התעניינותך בתפקיד ושאל מהם השלבים הבאים ומתי החברה צופה לקבל החלטה.

☐	בקש כרטיסי ביקור מהמראיינים כדי לוודא שברשותך פרטי הקשר שלהם.

לאחר הראיון

☐	רשום לעצמך בהקדם האפשרי את הנקודות המרכזיות מהראיון.

☐	שלח הודעת תודה לכל אחד מהמראיינים תוך 24 שעות. זוהי ההזדמנות שלך להראות עד כמה אתה מעוניין בתפקיד ולהמחיש שאתה המועמד המתאים.

☐	פנה לחברה אם לא תשמע ממנה במסגרת הזמן שצוינה.